Тэўдырых

**Тэўдырых** (*Тэадорых*), **Тыдрых** (*Тыдрык*), **Дытрых** (*Дыдрых*, *Дыдрык*, *Дзітрык*, *Дзетрык*, *Дзедрык*) — мужчынскае імя і вытворнае ад яго прозьвішча.

## Паходжаньне

Тэўдырык, Тэўтрых, Тыдрых, Дытрык або Дыдрык, пазьней Дытрых або Дэтрых (Theudericus, Theutrich, Thidrich, Ditricus, Didrik, Dittrich, Dettrich) — імя германскага паходжаньня. Іменная аснова -тэўд- (-дэўт-, -тыд-) (імёны ліцьвінаў Таўтвід, Таўтывіл, Таўтгерд; германскія імёны Teutwidis, Theudowills, Teutgerdis) паходзіць ад гоцкага þiuda, германскага þeudo 'род, народ', а аснова -рых- (-рык-) (імёны ліцьвінаў Індрых, Мондрык, Эрык; германскія імёны Hindrich, Monderich, Erik) — ад гоцкага reiks 'магутны', германскага rikja 'магутны, каралеўскі'.

Этымалягічны слоўнік старапольскіх асабовых імёнаў, выдадзены Польскай акадэміяй навук, адзначае гістарычнае бытаваньне ў Польшчы германскага імя Dzitrzyk (Dzitrzych, Dzidrzych, Dzietrzyk, Dzietrzych, Diterich).

У Прусіі бытавала імя Тыдэрык: *Thideric* (1361 год).

Германскае імя Diderik бытавала ў XV ст. у Рызе.

Варыянты імя ў гістарычных крыніцах: *Titerich von Wargen* (1412 год); *Етоту три чоловеки: Иванъ а Мокус, а Дитрих* (1440—1492 гады); *Ганусу Дитриховичу 8 копъ з мытъ в [[Берасьце|Берестьи]]* (23 лістапада 1486 году); *Бартошу Дитриховичу 5 копъ з мыта в [[Коўна|Ковне]]* (7 жніўня 1488 году); *Гарманъ Дитриховичъ от его милости [[Жыжмары|Жыжморы]] держалъ* (23 красавіка 1494 году); *бояре [[Беліца|белицкии]] Шимко а Бартошъ Ганусовичи на Гармана Детриховича* (9 траўня 1498 году); *людей… Святка Дидриковича* (17 лістапада 1516 году); *Гарманъ Дитриховичъ* (2 чэрвеня 1524 году); *бояре наши Белицкого повета, Томаш Селивестрович а Каспоровая Гарманович, Дыдриковичи* (1 траўня 1525 году); *Дыдрыхъ Гацутычъ* (1565 год); *Андрей Станиславовичъ Дитриковичъ*, *з дворца Дитриковского* (1567 год); *од пана Гилбранъта и Дытрыха Кгротужовъ* (26 верасьня 1585 году); *реестръ списанья погорелыхъ в мястечку [[Салаты (мястэчка)|Салатахъ]]… Янъ Тыдрикъ* (4 лістапада 1586 году); *dom Wasilowey Didriykowey* (1596 год); *kamienica p. Dytrycha [[Вітыла (імя)|Witeła]]* (1690 год); *Jan Dzitryk* (1688 год); *siolo Minikanie… [[Казімер|Kazimierz]] Tidrychowicz* (23 красавіка 1693 году); *Georgio Christians Dydrychowicz Consulibus* (1694 год); *Dzitryki… Dzitrykowszczyzna* (1744 год); *Katarzyna Didrikiewicz* (1753 год); *Franciszka Dydryk* (1776 год); *Anna Diedryk* (1804 год); *Tekla Dzietryk* (1811 год).

## Носьбіты
* Тэадорых I ( 451) — кароль вэстготаў
* Тэадорых II ( 466) — кароль вэстготаў
* Тэўдрыг — кароль Гвэнту, Сьвяты
* Тэадорых Вялікі ( 526) — водца остготаў
* Тэўдырых I ( 533 або 534) — кароль франкаў
* Тэўдырых II (587—613) — кароль франкаў
* Ганус Дытрыхавіч — літоўскі баярын, які ўпамінаецца ў 1486 годзе
* Барташ Дытрыхавіч — літоўскі баярын, які ўпамінаецца ў 1488 годзе
* Гарман Дытрыхавіч — дзяржаўны дзяяч Вялікага Княства Літоўскага, дзяржаўца жыжмарскі

Дэтрыхі або Дытрыхі (Dietrych, Ditrych) гербу Зарэнба — літоўскі шляхецкі род зь Сьвянцянаў.

У актах Вялікага Княства Літоўскага ўпаміналіся маёнткі Дзітрыкі (*Дитрики*) і Дзітрыкоўшчызна (*Дитриковщизна*) у Лідзкім павеце.

На гістарычный Лідчыне існуюць дзьве вёскі з назвай Дзітрыкі.

## Глядзіце таксама
* Тэўта
* Рых

## Крыніцы

Катэгорыя:Мужчынскія імёны